آیت ‎الله جوادی آملی:

ایک دوسرے کا مضحکہ اڑانے سے گریز کریں / وھابیت نے دین کو صحیح نہیں پہچانا

مفسر عصر حضرت آیت ‎الله جوادی آملی نے یہ کہتے ہوئے کہ وھابیوں نے نہ خود کو پہچانا ، نہ دین اسلام کو ، نہ خدا اور رسول اسلام کو کہا: مذھب وھابیت کے ماننے والوں نے خود کو معاشرے کو اور دین اسلام کو سب سے زیادہ نقصان پہونچایا ہے ۔

خبر کا کوڈ: ۴۲۴۱۷۳

تاریخ: ۳۱ دی ۲۰۱۶ - ۱۱:۵۹

رسا نیوز ایجنسی کے رپورٹر کی رپورٹ کے مطابق، مفسر عصر حضرت آیت ‎الله عبد الله جوادی آملی نے اپنے درس خارج فقہ کے آغاز پر جو مسجد آعظم قم میں سیکڑوں طلاب و افاضل حوزہ علمیہ قم کی شرکت میں منعقد ہوا، تفسیر سوره مبارکہ حجرات کی تفسیر کی ۔

انہوں نے آیت « إِنَّمَا الْمُؤْمِنُونَ إِخْوَةٌ فَأَصْلِحُوا بَيْنَ أَخَوَيْكُمْ وَاتَّقُوا اللَّهَ لَعَلَّكُمْ تُرْحَمُونَ ، مومنین آپس میں بالکل بھائی بھائی ہیں لہٰذا اپنے بھائیوں کے درمیان اصلاح کرو اور اللہ سے ڈرتے رہو کہ شاید تم پر رحم کیا جائے » کی جانب اشارہ کرتے ہوئے کہا: اتحاد و ھمدلی بتانے کی چیز نہیں ہے بلکہ فطری چیز ہے ، جس پر شریعت نے بہت تاکید کی ہے ۔

حضرت آیت ‎الله جوادی آملی نے کہا: وھابیوں نے نہ خود کو پہچانا ، نہ دین اسلام کو ، نہ خدا اور نہ رسول اسلام کو ، لھذا انہوں نے خود بھی نقصان پہونچایا اور دوسروں کو بھی ۔

انہوں نے مزید کہا: ای مومنین ہم تم نے کو مختلف رنگ و نسل کا پیدا کیا ہے ، پس ھرگز ایک دوسرے کا مذاق نہ اڑاو، کوئی گروہ کسی دوسرے گروہ کا مضحکہ نہ اڑائے ، کوئی انسان کسی انسان کا مذاق نہ بنائے ، کوئی عورت کسی عورت کا مذاق نہ اڑائے ، کیوں کہ ممکن ہے تم جس انسان کا مذاق اڑا رہے ہو وہ تم سے بہتر ہو، ہمیں کسی کے اندر کی خبر نہیں ہے ، اور پھر فرمایا کہ ، « وَلَا تَلْمِزُوا أَنفُسَكُمْ وَلَا تَنَابَزُوا بِالْأَلْقَابِ، آپس میں ایک دوسرے پر عیب نہ لگایا کرو اور ایک دوسرے کو برے القاب سے یاد نہ کیا کرو » تم ایک سماج کے ہو لھذا ایک دوسرے کی تحقیر نہ کرو ، معاشر ایک روح ہے ، لھذا ایک معاشرے میں جھوٹ بولنے والا سب سے پہلے اپنی تحقیر کرتا ہے اور اپنی ذلت کے اسباب فراھم کرتا ہے ۔

حوزه علمیہ قم کے نامور استاد نے مزید کہا: تم اپنے حق میں رحم کرو کیوں تم ایک حقیقت اور ایک روح و جان ہو، کیوں کہ خداوند متعال نے ہمیں مھذب پیدا کیا ہے ، لھذا اگر کوئی کسی کا مضحکہ اڑائے تو گویا اس نے خود کا مذاق اڑایا ہے ۔/۹۸۸/ن۹۳۰/ک۴۴۰